CELEX: 62007CO0477
Language: sl
Date: 2008-07-09 00:00:00
Title: Sklep Sodišča (šesti senat) z dne 9. julija 2008. # Gerlach & Co. NV proti Belgische Staat. # Predlog za sprejetje predhodne odločbe: Hof van beroep te Antwerpen - Belgija. # Člen 104(3), prvi pododstavek, Poslovnika - Carinski zakonik Skupnosti - Pojma ‚vknjižba‘ in ‚sporočilo‘ zneska carinskih dajatev dolžniku - Predhodna vknjižba zneska carinskega dolga - Izterjava carinskega dolga. # Zadeva C-477/07.

Sklep Sodišča (šesti senat) z dne 9. julija 2008 – Gerlach & Co. proti Belgiji
      (Zadeva C‑477/07)
      „Člen 104(3), prvi pododstavek, Poslovnika – Carinski zakonik Skupnosti – Pojma ‚vknjižba‘ in ‚sporočilo‘ zneska carinskih dajatev dolžniku – Predhodna vknjižba zneska carinskega dolga – Izterjava carinskega dolga“
      1.                     Lastni viri Evropskih skupnosti – Naknadna izterjava uvoznih ali izvoznih dajatev (uredbi Sveta št. 2913/92, člena 217(1)
            in 221(1), in št. 1552/89, člen 6) (Glej točke 18, 22, 23 in točko 1 izreka.)
      2.                     Lastni viri Evropskih skupnosti – Naknadna izterjava uvoznih ali izvoznih dajatev (Uredba Sveta št. 2913/92, člen 221(1) in
            (3)) (Glej točke od 25 do 30 in točko 2 izreka.)
      Predmet 
      
         
               Predlog za sprejetje predhodne odločbe – Hof van beroep te Antwerpen – Razlaga členov 217 in 221(1) Uredbe Sveta (EGS) št.
                  2913/92 z dne 12. oktobra 1992 o carinskem zakoniku Skupnosti (UL L 302, str. 1) in člena 6 Uredbe Sveta (EGS, Euratom) št.
                  1552/89 z dne 29. maja 1989 o izvajanju Sklepa št. 88/376/EGS, Euratom o sistemu lastnih sredstev Skupnosti (UL L 155, str.
                  1) (sedaj Uredba Sveta (ES, Euratom) št. 1150/2000 z dne 22. maja 2000 o izvajanju Sklepa št. 2000/597/ES, Euratom (UL L 130,
                  str. 1) – Pojma „vknjižba“ in „sporočilo“ zneska carinskih dajatev dolžniku – Predhodna vknjižba zneska carinskega dolga –
                  Izterjava dolga.
               
            Izrek 
      
         
                  1)
               
               
                  
               
               
                  	Člen 221(1) Uredbe Sveta (EGS) št. 2913/92 z dne 12. oktobra 1992, s katero je bil uveden carinski zakonik Skupnosti, je treba
                     razlagati tako, da „vknjižba“ zneska izterljivih dajatev, ki jo določa ta člen, pomeni „vknjižbo“ zneska dajatev, določeno
                     v členu 217(1) te uredbe, in da je navedeno vknjižbo treba razlikovati od vpisa zneska dajatev v račune lastnih sredstev,
                     določenega v členu 6 Uredbe Sveta (EGS, Euratom) št. 1552/89 z dne 29. maja 1989 o izvajanju Sklepa št. 88/376/EGS, Euratom,
                     o sistemu lastnih sredstev Skupnosti.
                  
               
            
         
                  2)
               
               
                  
               
               
                  	Člen 221(1) Uredbe št. 2913/92 je treba razlagati tako, da morajo carinski organi države članice, preden dolžniku sporočijo
                     znesek dajatev, ta znesek predhodno vknjižiti, in če znesek dolžniku ni bil pravilno sporočen, ga carinski organi ne morejo
                     izterjati. Vendar carinski organi ohranijo možnost, da, v skladu s pogoji, določenimi v tej določbi, in s pravili o zastaranju,
                     ki veljajo ob dnevu nastanka carinskega dolga, dolžniku ponovno sporočijo ta znesek.